CELEX: 32007R1025
Language: ro
Date: 2007-09-03 00:00:00
Title: Regulamentul (CE) nr. 1025/2007 al Comisiei din 3 septembrie 2007 de modificare pentru a 85-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului

4.9.2007   
            
            
               RO
            
            
               Jurnalul Oficial al Uniunii Europene
            
            
               L 231/4
            
         
      REGULAMENTUL (CE) NR. 1025/2007 AL COMISIEI
   
   din 3 septembrie 2007
   de modificare pentru a 85-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1), în special articolul 7 alineatul (1) prima liniuță,
   întrucât:
   
               (1)
            
            
               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice în conformitate cu regulamentul menționat anterior.
            
         
               (2)
            
            
               La 27 august 2007, Comitetul pentru sancțiuni al Consiliului de Securitate al Organizației Națiunilor Unite a decis modificarea listei persoanelor, grupurilor și entităților cărora ar trebui să li se aplice înghețarea fondurilor și a resurselor economice. Prin urmare, anexa I ar trebui modificată în consecință.
            
         
               (3)
            
            
               Pentru a garanta eficiența măsurilor prevăzute de prezentul regulament, acesta trebuie să intre în vigoare imediat,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică prin prezentul regulament astfel cum se indică în anexa la acesta.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 septembrie 2007.
      
         
            Pentru Comisie
         
         Eneko LANDÁBURU
         
         
            Director general pentru relații externe
         
      
   
   
      (1)  JO L 139, 29.5.2002, p. 9. Regulament, astfel cum a fost modificat ultima dată prin Regulamentul (CE) nr. 996/2007 al Comisiei (JO L 224, 29.8.2007, p. 3).
   
      ANEXĂ
      Anexa I la Regulamentul (CE) nr. 881/2002 se modifică după cum urmează:
      Următoarea mențiune se adaugă la rubrica „Persoane fizice”:
      
         „Abdelmalek Droukdel (alias Abou Mossaab Abdelouadoud) Adresa: Localitatea Zayane, orașul Meftah, Wilaya din Blida, Algeria. Data nașterii: 20.4.1970. Locul nașterii: Meftah, Wilaya din Blida, Algeria. Cetățenie: algeriană. Alte informații: (a) membru al organizației Al-Qaida în Maghrebul islamic, (b) tribunalul din Tizi-Ouzou (Algeria) a emis un mandat de arestare pe numele său la 15.1.2005 și l-a condamnat în contumacie la închisoare pe viață la 21.3.2007, (c) numele și prenumele tatălui: Rabah Droukdel, (d) numele și prenumele mamei: Z’hour Zdigha.”